ธ.ก.ส.เตือนเกษตรกรถูกหลอกล้วงเงิน5พัน
ธ.ก.ส.เตือนเกษตรกรรับเงิน 5 พันบาท ระวังโดนหลอก ย้ำไม่มีส่งเอสเอ็มเอสให้โอนเงินคืน


15 พ.ค. 2563

รายงานข่าวจากธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ขณะนี้มีแก๊งค์มิจฉาชีพ หลอกลวงเกษตรกรที่ได้รับเงินเยียวยา เดือนละ 5,000 บาท หลังจากที่ ธ.ก.ส. ได้เริ่มดำเนินการทยอยโอนเงินช่วยเหลือ ตั้งแต่วันที่ 15 พ.ค.2563 วันละ 1 ล้านราย เข้าบัญชีธนาคาร ธ.ก.ส. และ บัญชีธนาคารอื่นที่ได้แจ้งไว้ผ่าน www.เยียวยาเกษตรกร.com
ทั้งนี้ ธ.ก.ส.ขอให้ระวัง เอสเอ็มเอส หรือ ข้อความที่แก๊งค์มิจฉาชีะส่งมาหลอกลวง เช่น แจ้งว่า ธ.ก.ส.โอนเงินผิดและเกษตรกรโอนเงินกลับไปในเลขที่บัญชีที่กำหนด , ขอหมายเลขบัตรประชาชน , ขอหมายเลขบัญชีเงินฝาก และรหัสบัตรเอทีเอ็ม , และขอหมายเลขโอทีพี
ธ.ก.ส. ยืนยันว่าไม่มีนโยบายให้กระทำการดังกล่าว รวมทั้ง นโยบายส่งเอสเอ็มเอสแจ้ง ให้กับเกษตรกร โดยเกษตรกรที่ได้รับสิทธิ์ ขึ้นทะเบียนถูกต้องจากกระทรวงเกษตรและสหกรณ์ สามารถตรวจสอบ ติดตามการโอนเงิน ได้ที่เว็บไซต์ เยียวยาเกษตรกร เท่านั้น